


ANUNCI
Extracte de l'acord de la Junta de Govern Local de l'Ajuntament de Deltebre de 3 de juny de 2020, pel qual s'aprova la convocatòria de subvencions en règim de concurrència  competitiva següents:
 BDNS (Identif.):
De conformitat amb el que preveuen els articles 17.3.b i 20.8.a de la Llei 38/2003, de  17 de novembre,  general de subvencions, es publica l'extracte de la convocatòria per a la concessió d’incentius per a la dinamització econòmica i ocupacional  i per a la millora de la imatge de poble del municipi per a l’exercici 2020, el text complert de la qual es pot consultar a la Base de Dades Nacional de Subvencions http://www.pap.minhap.gob.es/bdnstrans/index
1.- Objecte i finalitat
Objecte: regular la concessió, en règim de concurrència competitiva de les subvencions que atorga l’Ajuntament de Deltebre  per a la Dinamització Econòmica, Ocupacional i per a la Millora de la Imatge de Poble.
Finalitat: promoure la dinamització econòmica, ocupacional i la millora de la imatge de poble del municipi de Deltebre.
2.- Activitats subvencionables.
Són objecte de subvenció:
· Per incentivació de la contractació de persones 
· Per emprenedoria i per a l’afavoriment de la creació o l’establiment de noves empreses al municipi
· Per a activitats de turisme actiu, petit comerç i comerç de proximitat al municipi, comerç i/o activitat del sector agrari en estat de fragilitat per la “crisi del petit comerç” o la “crisi del sector agrari”
· Per l’afavoriment de la millora i posada en valor de la qualitat de les empreses al municipi
· Per a la incentivació del sector primari al municipi
· Per a la millora de la Imatge de Poble 
· Per sufragar els desperfectes causats pel temporal Glòria
      3.- Requisits dels beneficiaris
3.1.- Per tal de ser beneficiari dels incentius previstos en les presents bases caldrà justificar un o més dels requisits que es relacionen a continuació, i que resulten acumulatius:
a) La contractació d’una persona o més, d’una durada mínima de 6 mesos amb una jornada mínima de 4 hores diàries o l’equivalent mensual. El contracte haurà d’haver-se iniciat entre l’01/10/2019 i el 30/09/2020.
b) L’inici o reinici d’una activitat dins del període comprès entre el 01/10/2019 i el 30/09/2020.
Justificar que l’activitat sigui realment explotada per la persona titular i que, a més, és considerada l’activitat principal de la persona beneficiària de la subvenció.
c) L’inici o reinici d’una activitat amb enfocament turístic, comerç de proximitat, petit comerç, comerç de km0, amb domicili social al centre de treball o descentralització a Deltebre i que es dugui a terme entre l’01/10/2019 i el 30/09/2020. També per mig de l’acreditació de dur a terme una activitat, amb més de 3 anys de trajectòria, que sigui considerada petit comerç, comerç de proximitat o comerç de Km0 i que estigui patint la “crisi del petit comerç”, acreditació que es realitzarà per mig de l’aportació de qualsevol documentació que posi de manifest els estats comptables dels tres últims exercicis o qualsevol altra que aporti la persona interessada o que sigui sol·licitada per l’Ajuntament i que sigui susceptibles de posar de manifest que s’està patint la “crisi del petit comerç”.
d) Que els canvis que han donat lloc a la sol·licitud de la llicència d’obertura d’establiment o declaració responsable suposen una millora valorable en el sentit de la qualitat i quantitat de l’oferta del municipi, ja sigui per canvi de local, millores en l’existent o altres. La millora ha de suposar la posada en valor de la qualitat de l’activitat econòmica i la competitivitat al municipi de Deltebre.
e) Justificar l’inici d’una activitat laboral amb domicili social i centre de treball a Deltebre vinculada al sector primari, agroalimentari o turístic, i que el titular de l’activitat té 40 anys o menys i sigui realment el que explota l’activitat, i aquesta és considerada l’activitat principal de la persona beneficiària de l’incentiu.
f) L’obtenció d’una llicència d’obres l’objecte de la qual sigui, en una edificació:
· La rehabilitació de la façana
· Qualsevol altra millora estètica exterior
· Qualsevol millora estructural que comporti també millora estètica exterior
g) L’ocupació de domini públic amb taules i cadires o amb mercaderies amb la pertinent autorització i, si s’escau, inspecció municipal.
h) L’ocupació de domini públic per qualsevol causa vinculada amb l’activitat per la qual es sol·liciten els incentius.
i) Justificar, mitjançant l’aportació del projecte i del pressupost i/o factura, la millora de la Imatge de Poble per la qual es sol·licita la subvenció.
j) Acreditar, mitjançant certificats corresponents, estar al corrent de les obligacions tributàries amb l’Estat, amb la Generalitat de Catalunya, així com de les obligacions amb la Seguretat Social i amb l’Ajuntament de Deltebre, en el moment de la sol·licitud.
k) Acreditar, mitjançant una relació de factures i fotografies, la despesa suportada per poder reparar els desperfectes causats pel  del temporal Glòria.
4.-Règim de concessió
Concurrència competitiva amb una única resolució per procediment.
5.- Forma i termini de presentació de sol·licitud
La subvenció es concedirà a instància de la part, i el període per presentar les sol·licituds s’iniciarà a l’endemà de la publicació d’aquesta convocatòria i fins el 30 d’octubre de 2020.


[bookmark: _GoBack]6.- Crèdit pressupostari i quantia total màxima 
Quantia total màxima de les subvencions convocades: 5.000,00.-€. Aquest import màxim podrà ser ampliat d’acord amb les sol·licituds rebudes i les disponibilitats pressupostàries. 
Crèdit pressupostari al qual s’imputen les subvencions: Aplicació Pressupostària 480.00-23103 Incentius a la Dinamització Econòmica i per la Millora de la Imatge de Poble. En cas contrari, quedaran automàticament sense aplicació.

